**Ministru kabineta noteikumu projekta “Trušu pārraudzības un snieguma pārbaudes kārtība” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Saeimā ir pieņemts un 2018. gada 7. novembrī stājies spēkā likums „Dzīvnieku audzēšanas un ciltsdarba likums” (Latvijas Vēstnesis, 2018, 210.nr.) (turpmāk – Likums), kurā paredzēts līdz 2019. gada 1. martam izdot Ministru kabineta noteikumus par lauksaimniecības dzīvnieku pārraudzības kārtību, tāpēc Zemkopības ministrija ir sagatavojusi Ministru kabineta noteikumu projektu „Trušu pārraudzības un snieguma pārbaudes kārtība” (turpmāk – noteikumu projekts). Noteikumu projekts sagatavots, lai noteiktu vienotu kārtību, kādā notiek šķirnes trušu pārraudzības datu un snieguma pārbaudes datu uzskaite. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts sagatavots saskaņā ar Dzīvnieku audzēšanas un ciltsdarba likuma 13. panta pirmo daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Likuma pārejas noteikumu 2. punktu iepriekšējie Ministru kabineta 2011. gada 16. augusta noteikumi Nr. 649 “Trušu un kažokzvēru pārraudzības kārtība” ar 2019. gada 1. martu ir zaudējuši spēku, tāpēc nepieciešami jauni Ministru kabineta noteikumi, kuros noteikts regulējums trušu pārraudzības un snieguma pārbaudes datu uzskaites kārtībai.  Noteikumu projekts paredz, ka Latvijā pārraudzības un snieguma pārbaudes datu uzskaiti veic šķirnes trušu audzētāju biedrība, kas atzīta saskaņā ar normatīvajiem aktiem par šķirnes lauksaimniecības dzīvnieku audzētāju biedrības un krustojuma cūku audzētāju organizācijas atzīšanas kārtību, kā arī audzēšanas programmas apstiprināšanas kārtību (turpmāk – truškopības biedrība) un īsteno audzēšanas programmu truškopībā (turpmāk – audzēšanas programma). Pašlaik Latvijā ir atzītas divas truškopības biedrības, un abas īsteno vienu kopīgu audzēšanas programmu, kā arī uztur trušu pārraudzības datubāzi (turpmāk – datubāze) un nodrošina šo datu apstrādi. Turpmāk šī datubāze tiks papildināta arī ar snieguma pārbaudes datiem.  Pārraudzības un snieguma pārbaudes datu uzskaite nepieciešama, lai nodrošinātu pārraudzības un snieguma pārbaudes procesus.  Termina ”pārraudzība” skaidrojums sniegts Likuma 1. panta pirmās daļas 6. punktā. Pārraudzība ietver tikai lauksaimniecības dzīvnieku produktivitātes datu uzskaiti, un pārraudzības mērķis ir ar iegūto datu palīdzību uzlabot menedžmentu un saimniekošanas efektivitāti ganāmpulkos, kas orientēti uz produkcijas (piena, gaļas, vilnas utt.) iegūšanu. Tādējādi lauksaimniecības dzīvnieku pārraudzība ir vienkāršāks process nekā snieguma pārbaude, un tā nav saistīta ar ciltsdarbu un audzēšanas programmas īstenošanu. Trušu pārraudzības procesa nodrošināšanai uzskaitāmie pārraudzības dati noteikti noteikumu projekta 10. punktā.  Termina “snieguma pārbaude” skaidrojums sniegts Likuma 1. panta pirmās daļas 7. punktā. Snieguma pārbaudes laikā tiek iegūti snieguma pārbaudes dati – dažādi kvalitatīvi un kvantitatīvi dati lauksaimniecības dzīvnieku ģenētiskās kvalitātes noteikšanai un līdz ar to – sugu, šķirņu, līniju un krustojumu uzlabošanai. Snieguma pārbaudes datu iegūšanas mērķis ir audzēšanas programmas īstenošana, kas ļauj iegūt tīršķirnes lauksaimniecības dzīvniekus. Snieguma pārbaudes datu uzskaite nepieciešama dzīvnieku ģenētiskās kvalitātes noteikšanai. Ģenētiskās kvalitātes noteikšanas veidi dažādām dzīvnieku sugām ir dažādi un atšķirīgi, tāpēc tos nosaka pati biedrība atbilstoši audzēšanas programmā izvirzītajiem mērķiem un iekļauj tos attiecīgajā audzēšanas programmā. Tā kā Truškopības biedrība var izstrādāt un īstenot vairākas audzēšanas programmas ar dažādiem mērķiem, kuru sasniegšanai būtu jāuzskaita dažādi snieguma pārbaudes dati, noteikumu projektā nav norādīti konkrēti uzskaitāmie snieguma pārbaudes dati, bet noteikts, ka snieguma datu uzskaite veicama atbilstoši attiecīgajā audzēšanas programmā noteiktajam. Snieguma pārbaude ir process, kura laikā tiek iegūti, reģistrēti un apstrādāti gan pārraudzības dati, gan snieguma pārbaudes dati.  Noteikumu projekts paredz, ka pārraudzības uzsākšanai ganāmpulkā ganāmpulka īpašniekam nepieciešams vērsties truškopības biedrībā ar iesniegumu. Savukārt snieguma pārbaude jāveic tikai tajos ganāmpulkos, kuru īpašnieki ir noslēguši vienošanos ar truškopības biedrību par audzēšanas programmas truškopībā īstenošanu. Snieguma pārbaudes dati, kas tiek uzskaitīti papildus pārraudzības datiem, ir noteikti audzēšanas programmā.  Pārraudzības datu uzskaiti ganāmpulkā nodrošina ganāmpulka īpašnieks pats, ja viņš ir saņēmis apliecību pārraudzības darba veikšanai savā ganāmpulkā, vai arī īpašnieks par to vienojas ar citu fizisku personu, kura ir saņēmusi sertifikātu lauksaimniecības dzīvnieku pārraudzībā atbilstoši Ministru kabineta 2019. gada 12. marta noteikumos Nr. 116 “Prasības personām, kas nodarbojas ar lauksaimniecības dzīvnieku vērtēšanu, snieguma pārbaudi un pārraudzību, mākslīgo apsēklošanu, olšūnu un embriju transplantāciju” paredzētajai kārtībai (turpmāk – noteikumi Nr. 116).  Snieguma pārbaudes datu uzskaiti ganāmpulkā nodrošina vērtēšanas eksperts, kurš ir saņēmis sertifikātu trušu vērtēšanā atbilstoši noteikumiem Nr. 116 un kuram ir līgums ar truškopības biedrību par savu pakalpojumu sniegšanu. Latvijā ir tikai divi sertificēti trušu vērtēšanas eksperti, kas noslēguši līgumu ar abām truškopības biedrībām par trušu vērtēšanu visā Latvijā, tāpēc praktiskā vērtēšanas darba apjoms vērtēšanas ekspertiem ir ļoti liels. Lai organizācija varētu veikt virspārraudzību, tās rīcībā arī jābūt snieguma pārbaudes datiem.  Noteikumu projekts paredz truškopības biedrībai nodrošināt virspārraudzību visos ganāmpulkos, kuros tiek īstenota audzēšanas programma, lai pārbaudītu trušu pārraudzības un snieguma pārbaudes datu atbilstību noteikumu projektā un audzēšanas programmā noteiktajām prasībām. Virspārraudzībā veicamie uzdevumi ir aprakstīti audzēšanas programmā.  Noteikumu projekts paredz truškopības biedrībai nodrošināt pieeju datubāzei ganāmpulka īpašniekam, pārraugam, vērtētājam datu apskatei, reģistrācijai un apstrādei, kā arī valsts pārvaldes iestāžu pilnvarotām personām, piemēram, Pārtikas un veterinārā dienesta inspektoriem dzīvnieku audzēšanu vai ciltsdarbu regulējošos normatīvajos aktos noteikto kontroļu veikšanai.  Tāpat kā līdz šim, truškopības biedrības līdz katra gada 1. februārim lauksaimniecības datu centrā (turpmāk – LDC) iesniegs savā datubāzē reģistrēto pārraudzības un snieguma pārbaudes datu apkopojumu publicēšanai LDC tīmekļvietnē.  Noteikumu projektā nav paredzēta pārraudzības un snieguma pārbaudes kārtība kažokzvēriem. Latvijas Zvēraudzētāju asociācija, kurai saskaņā ar normatīviem aktiem par šķirnes lauksaimniecības dzīvnieku audzētāju biedrības un krustojuma cūku audzētāju organizācijas atzīšanas kārtību ir piešķirts šķirnes lauksaimniecības dzīvnieku audzētāju organizācijas statuss un kura īsteno audzēšanas programmu zvērkopībā, ir izstrādāta detalizēta kažokzvēru pārraudzības un snieguma pārbaudes kārtība. Tā kā šādu iespēju paredz Ministru kabineta 2018.gada 18. decembra noteikumu Nr. 796 (turpmāk – noteikumi Nr. 796) 20.7. apakšpunkts un kažokzvēru audzēšanas nozarē audzēšanas programmu īsteno tikai sešas saimniecības, turpmāk procesi, kas attiecas uz ciltsdarbu kažokzvēru audzēšanas nozarē, būs ietverti atbilstoši noteikumu Nr. 796 prasībām apstiprinātā audzēšanas programmā zvērkopībā. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un Lauksaimniecības datu centrs |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Divas šķirnes trušu audzētāju organizācijas un 35 šķirnes trušu audzētāju saimniecības. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, ne arī veicamās darbības. |
| 3. | Administratīvo izmaksu monetārs novērtējums | Projektā ietvertajam tiesiskajam regulējumam nav ietekmes uz administratīvajām izmaksām (naudas izteiksmē), un tas nerada papildu administratīvo slogu, jo saskaņā ar Ministru kabineta 2009. gada 15. decembra instrukcijas Nr. 19 „Tiesību akta projekta sākotnējās ietekmes izvērtēšanas kārtība” 24. un 25.punktu administratīvās izmaksas (naudas izteiksmē) gada laikā mērķgrupai, ko veido fiziskas personas, nepārsniedz 200 *euro*, bet mērķgrupai, ko veido juridiskas personas, – 2000 *euro*. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Projekts šo jomu neskar. |
| 2. | Atbildīgā institūcija | Zemkopības ministrija |
| 3. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | |
| 1. | Saistības pret Eiropas Savienību | | Projekts šo jomu neskar. | | |
| 2. | Citas starptautiskās saistības | | Projekts šo jomu neskar. | | |
| 3. | Cita informācija | | Nav. | | |
| 1.tabula  **Tiesību akta projekta atbilstība ES tiesību aktiem** | | | | | |
| Attiecīgā ES tiesību akta datums, numurs un nosaukums | | Projekts šo jomu neskar. | | | |
|  | | | | | |
| A | | | B | C | D |
| Attiecīgā ES tiesību akta panta numurs (uzskaitot katru tiesību akta  vienību – pantu, daļu, punktu, apakšpunktu) | | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.  Kādēļ? | | | Projekts šo jomu neskar. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | | Projekts šo jomu neskar. | | |
| Cita informācija | | | Nav. | | |

|  |  |  |  |
| --- | --- | --- | --- |
| **2.tabula**  **Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.**  **Pasākumi šo saistību izpildei** | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | | Projekts šo jomu neskar. | |
|  | | | |
| A | B | | C |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā |
| Projekts šo jomu neskar. | Projekts šo jomu neskar. | | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. | | |
| Cita informācija | Nav. | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedriskā apspriešana.  Sanāksme ar šķirnes trušu audzētāju organizāciju pārstāvju dalību, kā arī noteikumu projekta elektroniska saskaņošana ar Lauksaimnieku Organizāciju Sadarbības Padomi (turpmāk – LOSP) un Zemnieku saeimu (turpmāk – ZS). |
| 2. | Sabiedrības līdzdalība projekta izstrādē | 16.01.2019. notika sanāksme ar šķirnes trušu audzētāju biedrību pārstāvju dalību, kā arī noteikumu projekts tika iesniegts izskatīšanai LOSP un ZS. Informācija par noteikumu projektu no 2019. gada 17. līdz 25. janvārim tika ievietota tīmekļvietnē [www.zm.gov.lv](http://www.zm.gov.lv), kā arī notika noteikumu projekta elektroniska saskaņošana ar trušu audzētāju biedrībām. |
| 3. | Sabiedrības līdzdalības rezultāti | Šķirnes trušu audzētāju biedrības, LOSP un ZS atbalsta noteikumu projekta tālāku virzību. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Zemkopības ministrija un Lauksaimniecības datu centrs |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmē pārvaldes funkcijas.  Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas.  Noteikumu projekta izpilde neietekmēs institūcijām pieejamos cilvēkresursus. |
| 3. | Cita informācija | Nav. |

Zemkopības ministrs  K. Gerhards

Želtkovska 67027039

anna.zeltkovska@zm.gov.lv